Document ID: 32005R1972

32005R1972
L 317/1
JURNALUL OFÍCIAL AL UNIUNII EUROPENE
REGULAMENTUL (CE, EURATOM) NR. 1972/2005 AL CONSILIULUI
din 29 noiembrie 2005
de adaptare, începând de la 1 iulie 2005, a ratei contribuției la sistemul de pensii al funcționarilor și al agenților Comunităților Europene
CONSILIUL UNIUNII EUROPENE,
având în vedere Tratatul de instituire a Comunității Europene,
având în vedere Statutul funcționarilor Comunităților Europene și Regimul aplicabil celorlalți agenți ai Comunităților Europene, stabilite prin Regulamentul (CECO, CEE, Euratom) nr. 259/68 (1), modificat ultima dată prin Regulamentul (CE, Euratom) nr. 723/2004 (2) și, în special, articolul 83a și anexa XII la statutul menționat,
având în vedere propunerea Comisiei,
întrucât:
(1)
În conformitate cu articolul 13 din anexa XII la statut, Eurostat a prezentat la 1 septembrie 2005 raportul privind evaluarea actuarială pe anul 2005 a sistemului de pensii, care actualizează parametrii menționați în anexa respectivă. Conform acestei evaluări, rata contribuției necesare pentru a asigura echilibrul actuarial al sistemului de pensii este de 10,3 % din salariul de bază.
(2)
Cu toate acestea, în conformitate cu articolul 2 alineatul (2) din anexa XII, adaptarea care intră în vigoare la 1 iulie 2005 nu trebuie să determine o contribuție mai mare de 10,25 %.
(3)
În consecință, pentru a asigura echilibrul actuarial al sistemului de pensii al funcționarilor și al agenților Comunităților Europene, este necesar ca rata contribuției să fie adaptată la nivelul maxim permis, respectiv 10,25 % din salariul de bază,
ADOPTĂ PREZENTUL REGULAMENT:
Articolul 1
Cu efect de la 1 iulie 2005, rata contribuției menționate la articolul 83 alineatul (2) din statut este de 10,25 %.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 29 noiembrie 2005.

Labels: 10
0
15